WICE มองธุรกิจปีนี้โตต่อเนื่อง เชื่อร่วมงานกับบริษัทในสิงคโปร์เสริมศักยภาพ
WICE มองธุรกิจปี 59 โตต่อเนื่อง เชื่อร่วมงานกับบริษัทในสิงคโปร์เสริมศักยภาพการแข่งขันทางธุรกิจ
11 พ.ย. 2559

นางอารยา คงสุนทร ประธานเจ้าหน้าที่บริหาร บริษัท ไวส์ โลจิสติกส์ จำกัด (มหาชน) หรือ WICE เปิดเผยว่า ภาพรวมธุรกิจในช่วงที่เหลือของปีนี้คาดว่าจะสามารถสร้างการเติบโตต่อเนื่องไปจนถึงสิ้นปี และเป็นไปตามเป้าหมายที่วางไว้ โดยปัจจัยสนับสนุนการเติบโต ประกอบด้วย การร่วมงานกับ SEL ประเทศสิงคโปร์ เป็นการสร้างเครือข่ายจากฐานลูกค้าหลัก ต่อยอดการบริการ ใช้บุคลากรทำงานร่วมกัน รวมไปถึงการบริหารต้นทุนร่วมกัน เสริมศักยภาพการแข่งขันทางธุรกิจ และโปรโมทงานด้านขนส่งทางอากาศ (Air Freight) เพิ่มมากขึ้น เปิดโอกาสการเติบโตในตลาดต่างประเทศและกลุ่มประเทศ AEC ทำให้มีโอกาสในการขยายฐานลูกค้าในอนาคตต่อไป